கேள்வி: ஏ. டி. கிருஷ்ணசாமி - வாழ்க்கைக் குறிப்பு பற்றி தகவல் சொல்.
பதில்: தமிழ்நாடு, வட ஆற்காடு மாவட்டத்தைச் சேர்ந்த கிருஷ்ணசாமி படிக்கும் போதே நாடகங்கள் எழுதுவதிலும் நடிப்பதிலும் ஆர்வம் கொண்டார். பம்மல் சம்பந்த முதலியார் சுகுண விலாச சபா நாடகக் கம்பனியில் இணைந்து நடித்தார். கிருஷ்ணசுவாமி 1934-ஆம் ஆண்டிலேயே ஆவிச்சி மெய்யப்பன் தொடர்புகள் ஏற்பட்டது. அவரது சரசுவதி ஸ்டோர்சு என்ற இசைத்தட்டு நிறுவனம் வெளியிட்ட நாடக இசைத்தட்டுகளுக்கு வசனம் எழுதிக் கொடுத்தார். ஏவிஎம் நிறுவனம் தயாரித்த ''நந்தகுமார் (திரைப்படம்)'' (1938) திரைப்படத்தில் டி. ஆர். மகாலிங்கம் பாடிய ‘யுக தர்ம முறையே' என்ற பாடலை எழுதினார். இதே படத்தில் லலிதா வெங்கடராமன் பின்னணி பாடிய ‘தீனதயாபரனே திவ்யனே' என்ற பாடலையும் இயற்றினார். ஏவிஎம்மின் ''சபாபதி (திரைப்படம்)'' (1941) திரைப்படத்தின் மூலம் இயக்குநராக அறிமுகமானார். கன்னடத்தில் வெளியான சத்ய ஹரிச்சந்திரா (1943 திரைப்படம்) என்ற வெற்றிப் படத்தை இயக்கினார். இது 1944 இல் தமிழில் மொழி மாற்றம் செய்யப்பட்டு வெளிவந்தது. தமிழ்ப் படத்திற்கு இவரே வசனங்களை எழுதினார். தொடர்ந்து ''வித்யாபதி'' (1946), ''மனம் ஒரு குரங்கு'' ஆகிய திரைப்படங்களை இயக்கினார். ''அறிவாளி (திரைப்படம்)'' இவரது மற்றுமொரு வெற்றிப் படம் ஆகும்.